b'\n_START_ARTICLE_\nKiikan vaakuna\n_START_PARAGRAPH_\nKiikan kunnanvaakuna on saanut aiheensa kunnan merkityksest\xc3\xa4 rukkipit\xc3\xa4j\xc3\xa4n\xc3\xa4. Kiikassa oli pitk\xc3\xa4t perinteet 1840-luvulta alkaen rukkien valmistamisessa, joiden tuotannosta kunta tulikin laajasti tunnetuksi aina 1950-luvulle saakka, jolloin rukkien kysynt\xc3\xa4 hiipui olemattomiin._NEWLINE_Vaakunan ovat suunnitelleet T. Takala ja Gustaf von Numers, ja se vahvistettiin k\xc3\xa4ytt\xc3\xb6\xc3\xb6n 26. kes\xc3\xa4kuuta 1961. Vaakunan selitys on \xe2\x80\x9dsinisess\xc3\xa4 kent\xc3\xa4ss\xc3\xa4 kultainen rukki\xe2\x80\x9d. Vaakuna muuttui ep\xc3\xa4viralliseksi kotiseutuvaakunaksi vuonna 1981 Kiikan yhdistytty\xc3\xa4 Keiky\xc3\xa4n kanssa \xc3\x84ets\xc3\xa4n kunnaksi.'